Ալժիրի աստղադիտարան

Ալժիրի աստղադիտարան (ֆրանսերեն՝ l'Observatoire d'Alger, աստղադիտարանի կոդը` — «008»), աստղադիտարան Ալժիրի Ալժիր քաղաքի Բուզարեհ արվարձանում։ Հիմնադրվել է 1880 թվականին։ Աֆրիկա մայրցամաքի ամենահին աստղադիտարաններից մեկն է։ Աստղադիտարանը ստացել է 8 համարը Մարդսենի ցանկում, որը օգտագործում է ՄԱՄ-ը աստղաչափական դիտարկումների դասակարգման համար:Աստղադիտարանը անվանվում է նաև Աստղագիտության, աստղաչափության և գեոֆիզիկայի հետազոտությունների կենտրոն (ֆրանսերեն՝ Centre de Recherche en Astronomie Astrophysique et Géophysique, (CRAAG)): Պատմություն Հարավային միջերկրածովյան տարածքում Ֆրանսիական աստղադիտարանի ստեղծման գաղափարը առաջին անգամ առաջ է քաշվել Ուրբեն Լե Վերյեի կողմից 1856 թվականին, սակայն աստղադիտարանի հիմնադիրն է համարվում Շարլ Տրեպյեն։ 1880 թվականին աստղադիտարանը սկսեց աշխատել, այնտեղ աշխատում էին Տրեպյեն և իր օգնականը։ Այստեղ է աշխատել նաև ֆրանսիացի մեկ այլ աստղագետ՝ Լուի Բոյերը։ 1891-ից 1911 թվականները ընկած ժամանակահատվածում, «Երկնքի քարտեզ» (ֆրանսերեն՝ Carte du Ciel) աստղաֆիզիկական կատալոգի ստեղծման ծրագրի շրջանակներում աստղադիտարանում կատարվել են 1260 լուսանկարումներ թիթեղների վրա։ Իսկ 1892-ից 1940 թվականները հայտնաբերվել է 12 աստերոիդ։ Ստղադիտարանի գտնվելու վայրի պատվին է անվանվել (859) Բուզարեհ աստերոիդը, որը հայտնաբերվել էր այստեղ, 1916 թվականի հոկտեմբերի 2-ին ֆրանսիացի աստղագետ Ֆրեդերիկ Սիի կողմից։ Կառուցվածք Ալժիրի աստղադիտարանը կազմված է երեք գիտական բաժիններից՝ Աստղագիտության բաժին, Աստղաֆիզիկայի բաժին, Երկրաշարժաբանության բաժին։ Աստղագիտարանում աշխատում են 260 աշխատակից, ներառյալ մի քանի կայաններ, և Տամանրասետ քաղաքում գտնվող հետազոտական կայանը։ Աստղադիտարանի գլխավոր աստղադիտակը ունի 81 սմ տրամագիծ։ Ծանոթագրություններ Արտաքին հղումներ Փոքր մոլորակների կենտրոն - Աստղադիտարանների կոդերի ցանկ (անգլ.) Ալժիրի աստղադիտարանի լուսաչափական գործիքակազմը (անգլ.)